# Longa Marcha 1

| Longa Marcha 1 / Chang Zheng-1 (CZ-1) |
| --- |
|  |
| Función | Lanzador espacial lixeiro |
| fabricante | CALT |
| país de orixe | República Popular da China |
| Tamaño |
| altura | 29,4 m |
| diámetro | 2,25 m |
| masa | 81.310 kg |
|  |
| Carga LEO |
| masa | 300 kg |
| Carga GEO |
| masa | 250 kg |
|  |
| foguetes derivados |
| Familia | Longa Marcha |
| Lanzamento históricos |
| Estado | Retirado |
| Sitios | Centro de lanzamento de Jiuquan, Centro de lanzamento de Tai Yuan |
| Total de lanzamentos | 3 (CZ-1), 3 (CZ-1D) |
| exitosos | 3 (CZ-1), 3 (CZ-1D) |
| fallos | 0 |
| Voo inaugural | 16 de novembro de 1969 |
| Último voo | 3 de marzo de 1971 |
|  |
| Primeira etapa – CZ-1-1 |
| altura | 17,84 m |
| diámetro | 2,25 m |
| masa baleiro | 4100 kg |
| masa cheo | 64.100 kg |
| impulsado por | 4 YF-2A |
| potencia máxima | 1224,575 kN |
| Impulso específico | 268 s (241 s a nivel do mar) |
| propelente | Ácido nítrico/UDMH |
| Segunda etapa – CZ-1-2 (só Longa Marcha 1) |
| altura | 5,35 m |
| diámetro | 2,25 m |
| masa baleiro | 2700 kg |
| masa cheo | 15.000 kg |
| impulsado por | 1 YF-2A |
| potencia máxima | 306,143 kN |
| Impulso específico | 275 s (200 s a nivel do mar) |
| propelente | Ácido nítrico/UDMH |
| Segunda etapa – CZ-1D-2 (só Longa Marcha 1D) |
| altura | 5,35 m |
| diámetro | 2,25 m |
| masa baleiro | 2650 kg |
| masa cheo | 14.850 kg |
| impulsado por | 1 YF-3 |
| potencia máxima | 294 kN |
| Impulso específico | 287 s (260 s a nivel do mar) |
| propelente | Tetróxido de nitróxeno/UDMH |
| Terceira etapa – CZ-1-3 (só Longa Marcha 1) |
| altura | 3,95 m |
| diámetro | 0,77 m |
| masa baleiro | 250 kg |
| masa cheo | 2050 kg |
| impulsado por | 1 GF-02 |
| potencia máxima | 180,991 kN |
| Impulso específico | 254 s |
| propelente | Propelente sólido |
| Terceira etapa – CZ-1D-3 (só Longa Marcha 1D) |
| altura | 2,20 m |
| diámetro | 2,05 m |
| masa baleiro | 150 kg |
| masa cheo | 875 kg |
| impulsado por | 1 |
| potencia máxima | 19,6 kN |
| Impulso específico | 291 s (200 s a nivel do mar) |
| propelente | Propelente sólido |
|  |
| [ editar datos en Wikidata ] |

**Longa Marcha 1** (*Chang Zheng 1* en pinyin, abreviadamente CZ-1) foi o nome do primeiro modelo da familia de foguetes Longa Marcha, desenvolvido baixo a dirección de Wang Xiji.

## Características

O Longa Marcha 1 foi o primeiro lanzador orbital chinés. Comezouse a desenvolver na segunda metade de 1965 coa finalidade de lanzar o primeiro satélite artificial chinés, o Dong Fang Hong 1, tamén coñecido como DFH-1.

As dúas primeiras etapas estaban baseadas no mísil DF-3 e a terceira era unha etapa de propelente sólido desenvolvida a propósito para o lanzador espacial. O desenvolvemento desta terceira etapa foi un logro tecnolóxico chinés da época. Tiña un diámetro de 770 mm, unha lonxitude duns 4 metros e usaba 1,8 toneladas de propelente. Acendíase 200 segundos despois de voar en solitario tras a separación coa segunda etapa mentres un mecanismo o facía xirar a 180 revolucións por minuto sobre si mesma para estabilizarse. Entre maio de 1969 e xaneiro de 1970 fixéronse catro probas exitosas de encendido estático baixo diferentes condicións e unha proba en voo mediante un DF-3 modificado.

O 24 de abril de 1970 o primeiro Longa Marcha 1 puxo en órbita o DFH-1 ao primeiro intento, facendo da China o quinto país capaz de chegar á órbita polos seus propios medios despois da Unión Soviética, os Estados Unidos, Francia e o Xapón. Menos dun ano despois outro Longa Marcha 1 puxo en órbita o satélite científico SJ-1.

## Versións

### Longa Marcha 1D

A partir do Longa Marcha 1 creouse unha versión, denominada **Longa Marcha 1D**, simplemente usando unha nova segunda etapa alimentada con tetróxido de nitróxeno en lugar de ácido nítrico como no orixinal e unha terceira etapa modificada. O Longa Marcha 1D foi utilizado para probar vehículos de reentrada atmosférica mediante tres lanzamentos suborbitais. Nunca foi usado para lanzamentos orbitais.

## Historial de lanzamentos

### Longa Marcha 1

| Voo | Data | Rampla de lanzamento | Carga | Resultado | Notas |
| --- | --- | --- | --- | --- | --- |
| 1 | 10 de xaneiro de 1970 | Centro de lanzamento de Jiuquan, LC-2/5020 | N/A | Éxito | Voo de probas, suborbital. |
| 2 | 24 de abril de 1970 | Centro de lanzamento de Jiuquan, LC-2/5020 | DFH-1 | Éxito | Primeiro voo orbital. |
| 3 | 3 de marzo de 1971 | Centro de lanzamento de Jiuquan, LC-2/5020 | SJ-1 | Éxito | Último voo dun Longa Marcha 1 |

### Longa Marcha 1D

| Voo | Data | Rampla de lanzamento | Carga | Resultado | Notas |
| --- | --- | --- | --- | --- | --- |
| 4 | 1 de xuño de 1995 | Centro de lanzamento de Tai Yuan | Vehículo de reentrada atmosférica | Éxito | Voo de proba suborbital. |
| 5 | 1 de novembro de 1997 | Centro de lanzamento de Tai Yuan | Vehículo de reentrada atmosférica | Éxito | Voo de proba suborbital. |
| 6 | 3 de xaneiro de 2002 | Centro de lanzamento de Tai Yuan | Vehículo de reentrada atmosférica | Fallo | Voo de proba suborbital. |

## Notas

* Mark Wade (2011). "Chang Zheng 1" (en inglés). Consultado o 20 de maio de 2012.
* Mark Wade (2011). "Chang Zheng 1D" (en inglés). Consultado o 21 de maio de 2012.
* Gunter Dirk Krebs (2011). Gunter's Space Page, ed. "CZ-1 (Chang Zheng-1)" (en inglés). Consultado o 21 de maio de 2012.

## Véxase tamén

### Outros artigos

* DFH-1
* SJ-1
* Wang Xiji